OpenLLM-France/wikimedia huggingface dataset:
# Hanna Burmistrova

Hanna Burmistrova (Rostov del Don, 16 de juny de 1977) és una jugadora d'handbol ucraïnesa, ja retirada, que va competir a cavall del segle XX i el segle xxi.
El 2004 va prendre part en els Jocs Olímpics d'Atenes, on guanyà la medalla de bronze en la competició d'handbol. A nivell de clubs jugà al HC Motor de Zaporíjia, Rostov-Don i Budućnost de Podgorica.

## Referències

* ↑ «Hanna Burmistrova Olympic Results». sports-reference.com. Arxivat de l'original el 7 de novembre 2012. [Consulta: 3 abril 2020].
* ↑ «Anna Burmystrova». eurohandball.com. [Consulta: 3 abril 2020].
# Hannelore Burosch

Hannelore Burosch (Rostock, 16 de novembre de 1947) fou una jugadora d'handbol alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició d'handbol.
En el seu palmarès també destaquen tres campionats del món d'handbol, el 1971, 1975 i 1978.
A nivells de clubs jugà al SC Empor Rostock.

## Referències

* 1 2 «Hannelore Burosch Olympic Results». sports-reference.com. Arxivat de l'original el 2012-12-18. [Consulta: 8 març 2019].
* ↑ Weltmeisterinnen im Handball a sport-komplett.de
# Anatol Tschepurnoff

Anatol (Anatoly) Tschepurnoff (Tchepurnoff, Chepurnov, Czepurnow) (19 de desembre de 1871, Loviisa – 29 d'abril de 1942, Hèlsinki) fou un jugador d'escacs russo-finès.

## Resultats destacats en competició
### Abans de la I Guerra Mundial

Abans de la I Guerra Mundial, va participar en molts torneigs a Sant Petersburg. El 1903, fou 5è. El 1904, 9è (campió: Ievgueni Znosko-Borovski), 2n (campió: Grigory Helbach), empatat al 4t-5è lloc (campió: Koyalovich). El 1908, empatà al 7è-8è llocs (campions: Sergey von Freymann i Rosenkrantz). El 1909, fou 14è al Torneig de Totes les Rússies (campió: Aleksandr Alekhin), empatà al 7è-8è llocs (campió: Grigori Löwenfisch). El 1911, fou 8è (campions: Fyodor Duz-Chotimirsky i Znosko-Borovski), empatà al 5è-6è llocs (campions: Ilya Rabinovich i Platz). El 1913, fou 3r.

### Després de la guerra

Després de la guerra, va guanyar a Hèlsinki el primer Campionat d'escacs de Finlàndia el 1922 (a l'edat de 50 anys). Va participar en la I Olimpíada d'escacs no oficial de Paris 1924, on quedà primer al grup de qualificació número 7, i empatà als llocs 4t a 6è a la final del Campionat del Món amateur (campió:Hermanis Matisons). El 20 de juliol de 1924, juntament amb catorze delegats d'altres països, Tschepurnoff fou un dels 15 signataris de l'acta de fundació de la FIDE.
El 1926, fou 3r a Budapest. El 1927, va representar Finlàndia al primer tauler (+4 –7 =4) a la I Olimpíada d'escacs. El 1928, va empatar als llocs 12è a 14è a La Haia al segon Campionat del Món amateur organitzat per la FIDE (el campió fou Max Euwe). El mateix any va guanyar el II Campionat de Finlàndia, a Viipuri. El 1929, fou 7è a Göteborg, en el 14è Campionat d'escacs nòrdic guanyat per Gideon Stahlberg). El 1930, fou 3r a Estocolm (15è Campionat d'escacs nòrdic, guanyat per Erik Andersen). Aquest mateix any va empatar als llocs 2n a 4t a Hèlsinki (campió: Eero Böök). El 1931, va perdre un matx amb Böök (4,5 : 5,5) pel campionat finès, i obtingué el subcampionat. El 1935 fou igualment segon, rere Böök, al Campionat de Finlàndia.

## Referències

* ↑ «Nota biogràfica d'Anatol Tschepurnoff» (en anglès). Chessgames.com. [Consulta: 1r desembre 2010].
* ↑ Torneig de Totes les Rússies 1909 Classificació i partides (anglès) [Consulta 29 desembre 2009]
* 1 2 Historial del Campionat d'escacs de Finlàndia
* ↑ «Chesstrivia». Arxivat de l'original el 25-10-2009.
* ↑ Name Index to Jeremy Gaige's Chess Tournament Crosstables
# Aleksandr Predke

Aleksandr Aleksandrovitx Predke (rus: Александр Александрович Предке; nascut el 5 de gener de 1994) és un jugador d'escacs rus, que té el títol de Gran Mestre des de 2016. Representa internacionalment Sèrbia des de 2023.

## Biografia i resultats destacats en competició

Predke va començar a jugar als escacs als set anys. És un antic alumne de l'escola d'escacs de Tolyatti. El 2010, va guanyar el Campionat d'escacs juvenil de Rússia en el grup d'edat sub-16. El 2014, va ser tercer al Campionat de Rússia júnior en el grup d'edat sub-20. El 2017, a Samara va ser segon al memorial Lev Polugaevsky. L'agost de 2018, va acabar tercer al Torneig obert de la Universitat Tècnica de Riga.
El 2016, va rebre el títol de Gran Mestre Internacional (GM) de la FIDE.

## Referències

* ↑ «Predke, Alexandr». [Consulta: 4 març 2023].
* ↑ Diversos jugadors russos varen deixar la federació del su país en resposta a la invasió russa d'Ucraïna de 2022: Russian Grandmasters Leave Russia: 'I Have No Sympathy For This War', chess.com, 1 maig 2022
* ↑ FIDE Condemns Military Action; Takes Measures Against Russia, Belarus, chess.com, 28 febrer 2022
* ↑ КИНЧАРОВА, Мария. «Александр Предке стал шестым гроссмейстером из Тольятти - ВК Тольятти» (en rus), 11-12-2014. Arxivat de l'original el 22 agost 2018. [Consulta: 22 agost 2018].
* ↑ Herzog, Heinz. «L. Polugaevsky Memorial 2017».
* ↑ Herzog, Heinz. «Riga Technical University Open 2018 - Tournament A».
* ↑ «FIDE Title Applications - Grandmaster (GM) - Predke, Alexandr».
# Květa Eretová

Květa Eretová (nascuda Jeništová; 21 d'octubre de 1926 - 8 de gener de 2021) fou una jugadora d'escacs txeca, que tenia el títol de Gran Mestra Femenina des de 1986. Va ser deu cops campiona femenina d'escacs de Txecoslovàquia.

## Resultats destacats en competició

Des de mitjans de la dècada de 1950 fins a mitjans de la dècada de 1970, Eretová va ser una de les principals jugadores d'escacs txecoslovaques. Va guanyar deu vegades els campionats d'escacs femenins de Txecoslovàquia, els anys 1955, 1960, 1961, 1962, 1963, 1964, 1966, 1975, 1976 i 1986. En total, va guanyar-hi 23 medalles (amb 10 de plata i 3 de bronze), un rècord històric. Va quedar entre les primeres en molts tornejos internacionals d'escacs, inclosos el segon lloc a Moscou (1971), Emmen (1971) i Halle (1971, 1978).
Květa Eretová va participar en el Torneig de Candidates al Campionat del Món d'escacs femení dues vegades:
* El 1959, al Torneig de Candidates de Plovdiv hi va ocupar el 10è lloc;
* El 1964, al Torneig de Candidates de Sukhumi hi va ocupar el 10è lloc.
L'any 1979, va participar al torneig interzonal femení a Rio de Janeiro, on va compartir els llocs 8è-9è.
Eretová va jugar representant Txecoslovàquia a les Olimpíades d'escacs femenines:
* L'any 1957, al segon tauler de la 1a Olimpíada d'escacs (femenina) a Emmen (+8, =1, -2) i hi va guanyar la medalla de plata individual,
* El 1966, al primer tauler de la 3a Olimpíada d'escacs (femenina) a Oberhausen (+4, =6, -2),
* L'any 1969, al segon tauler de la 4a Olimpíada d'escacs (femenina) a Lublin (+5, =3, -1) i hi va guanyar les medalles de bronze per equips i individual,
* El 1972, al segon tauler de la 5a Olimpíada d'escacs (femenina) a Skopje (+2, =5, -1),
* L'any 1974, al primer tauler de la 6a Olimpíada d'Escacs (femenina) a Medellín (+4, =4, -2).
El 1957, Eretová va rebre el títol de Mestra Internacional (WIM) de la FIDE, i el 1986 va rebre el títol de Gran Mestra (WGM).

## Referències

* ↑ «1959 Candidates Tournament : World Chess Championship (women)». www.mark-weeks.com.
* ↑ «1964 Candidates Tournament : World Chess Championship (women)». www.mark-weeks.com.
* ↑ «1979 Rio de Janeiro Interzonal Tournament : World Chess Championship (women)». www.mark-weeks.com.
* ↑ Bartelski, Wojciech. «OlimpBase :: Women's Chess Olympiads :: Květa Eretová». www.olimpbase.org.
# Benito Higinio Villegas

Benito Higinio Villegas (11 de gener de 1877 – 27 d'abril de 1952) fou un jugador d'escacs argentí, actiu entre la primera dècada del segle xx i la II Guerra Mundial

## Resultats destacats en competició

Villegas fou el primer campió del Club Argentino de Ajedrez a Buenos Aires el 1906-1907. Després de la I Guerra Mundial, va guanyar el Campionat d'escacs de l'Argentina el 1922, després de superar en matx en Damián Reca, i fou subcampió els anys 1921 i 1923, en perdre en matx contra el mateix rival.
Villegas va participar en diversos Campionats de Sud-amèrica. Empatà als llocs 2n-4t a Montevideo (Carrasco) 1921/22 (el campió fou Roberto Grau); fou 6è a Montevideo 1925 (el campió fou Luis Palau); fou 7è a Mar del Plata 1928 (el guanyador fou Grau); fou 11è a Buenos Aires 1931 (Torneig Internacional Geniol, el campió fou Carlos Maderna); fou 10è a Mar del Plata 1934 (el campió fou Aaron Schwartzman); empatà als llocs 11è-12è a Buenos Aires 1934/35 (el campió fou Luis Piazzini), i empatà als llocs 13è-14è a Mar del Plata 1936 (el campió fou Isaias Pleci).
Durant la II Guerra Mundial, va participar en els fortíssims Torneig d'escacs de Mar del Plata (als quals hi participaren molts mestres europeus exiliats arran de l'inici de la guerra), on hi fou 8è el 1942 (el campió fou Miguel Najdorf), 14è el 1943 (el campió fou Gideon Stahlberg), i 16è el 1944 (els campions foren Herman Pilnik i Najdorf). El 1944, fou 17è a La Plata (el campió fou Najdorf).

### Rànquing mundial

El seu millor rànquing Elo s'ha estimat en 2520 punts, el setembre de 1942, moment en què tenia 65 anys, cosa que el situaria en 84è lloc mundial en aquella data. Segons chessmetrics, va ser el 75è millor jugador mundial el gener de 1943.

## Notes

* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors

## Referències

* 1 2 «Nota biogràfica de Benito Higinio Villegas» (en anglès). Chessgames.com. [Consulta: 3 octubre 2010].
* ↑ Club Argentino de Ajedrez -Más de 100 años de presencia en el Ajedrez Argentino Arxivat 2008-01-13 a Wayback Machine. (castellà)
* ↑ «Campionats de l'Argentina: Taules completes de resultats entre 1921 i 2006» (en castellà). [Consulta: 3 octubre 2010].
* ↑ Campions de l'Argentina fins al 2003 Arxivat 2012-10-25 a Wayback Machine. al lloc web de la Federació Argentina d'Escacs (castellà)
* ↑ «Campionats sud-americans» (en portuguès). Brasilbase.
* ↑ «1 Torneio Sulamericano». brasilbase.pro.br. [Consulta: 1r gener 2013].
* ↑ «Taules de torneigs de 1934». Arxivat de l'original el 2010-12-15. [Consulta: 15 febrer 2010].
* ↑ Fitxa de Benito Higinio Villegas a Chessmetrics (anglès)

## Enllaços externs

* Estimació Elo de Benito Higinio Villegas a «chessmetrics.com». [Consulta: 3 octubre 2010]. (anglès)
# Hans Schneider

Hans Schneider (Duisburg, 21 d'octubre de 1909 - Duisburg, 19 de juliol de 1972) va ser un waterpolista alemany que va competir durant la 1930. Fou el pare del també waterpolista Achim Schneider.
El 1936 va prendre part en els Jocs Olímpics de Berlín, on va guanyar la medalla de plata en la competició de waterpolo. Jugà 55 partits amb la selecció alemanya i el 1938 guanyà la medalla de plata al Campionat d'Europa.

## Referències

* 1 2 3 «Hans Schneider Olympic Results». sports-reference.com. Arxivat de l'original el 14 de desembre 2012. [Consulta: 15 gener 2019].
# Harald Andersson

Harald Andersson (Stanford, 2 d'abril de 1907 - Nynäshamn, 18 de maig de 1985) va ser un atleta suec, especialista en el llançament de disc, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on una lesió li va impedir rendir a ple rendiment i fou eliminat en sèries en la prova del llançament de disc del programa d'atletisme.
En el seu palmarès destaca una medalla d'or en la prova del llançament de disc al Campionat d'Europa d'atletisme de 1934, per davant de Paul Winter i István Donogán. Aquell mateix any va posseir el rècord del món de l'especialitat durant vuit mesos i va rebre la Svenska Dagbladets guldmedalj. També va guanyar els campionats nacionals de disc de 1932 a 1935.

## Millors marques

* Llançament de disc. 53.02 m (1935)

## Referències

* 1 2 3 «Stora Grabbar» (en swedish). Arxivat de l'original el 12 octubre 2013.
* ↑ «Harald Andersson Olympic Results». sports-reference.com. Arxivat de l'original el 17 d’abril 2020. [Consulta: 16 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ Jalava, Mirko. «European Athletics Championships Zürich 2014: Statistics Handbook» (PDF). European Athletics, 2014. [Consulta: 9 desembre 2014].
* ↑ «Track and Field Statistics». [Consulta: 16 abril 2020].
# Harald Bosio

Harald Bosio (Judenburg, 2 de gener de 1906 - 1980) va ser un esquiador de fons, de combinada nòrdica i saltador amb esquís austríac que va competir durant les dècades de 1920 i 1930.
Durant la seva carrera esportiva va prendre part en tres edicions dels Jocs Olímpics d'Hivern, el 1928, 1932 i 1936, on disputà proves de salt amb esquís, combinada nòrdica i esquí de fons. El millor resultat fou la vuitena posició en la prova del 4x10 quilòmetres del programa d'esquí de fons als Jocs de 1936.
En el seu palmarès destaca una medalla de bronze en combinada nòrdica al Campionat del Món d'esquí nòrdic de 1933, així com dos títols nacionals.

## Referències

* 1 2 «Harald Bosio Olympic Results». sports-reference.com. Arxivat de l'original el 17 d’abril 2020. [Consulta: 24 gener 2020].
* ↑ Harald Bosio a International Ski Federation
# Harold Barron

Harold Earl "Hal" Barron (Berwyn, Pennsilvània, 29 d'agost de 1894 - San Francisco, 5 d'octubre de 1978) va ser un atleta estatunidenc, especialista en els 110 metres tanques, que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova dels 110 metres tanques del programa d'atletisme. En ella guanyà la medalla de plata en quedar rere el canadenc Earl Thomson.
Barron guanyà el títol de tanques de l'AAU el 1917 i 1920, i el de la NCAA el 1922. Després de graduar-se a la Universitat Estatal de Pennsilvània va ser contractat com a entrenador assistent d'atletisme a la Mercersburg Academy per l'entrenador principal Jimmy Curran, després a la Cascadilla School de Nova York i finalment a l'Institut de Tecnologia de Geòrgia.

## Millors marques

* 110 metres tanques. 15.0"(1917)

## Referències

* 1 2 «Hal Barron Olympic Results». sports-reference.com. Arxivat de l'original el 16 de novembre 2017. [Consulta: 15 novembre 2017].
* ↑ Harold Barron a trackfield.brinkster.net
# Harold Brewster

Harold Brewster (Lakewood, 2 de maig de 1903 - Lakeland, 3 de setembre de 1994) va ser un jugador d'hoquei sobre herba estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de bronze com a membre de l'equip estatunidenc en la competició d'hoquei sobre herba.

## Referències

* ↑ «Harold Brewster Olympic Results». sports-reference.com. Arxivat de l'original el 14 de desembre 2012. [Consulta: 16 juliol 2018].
# Wilhelm Hanstein

Wilhelm Hanstein (3 d'agost de 1811, Berlín – 14 d'octubre de 1850, Magdeburg), fou un jugador i escriptor d'escacs alemany.
En Hanstein, que era funcionari de professió, fou un dels membres del grup Plèiades de Berlín. Va contribuir a fundar la publicació d'escacs alemanya Berliner Schachzeitung, que després esdevindria la Deutsche Schachzeitung.

## Resultats destacats en competició

El 1842, guanyà un matx contra Carl Jaenisch (+4 −1 =1). El 1847, guanyà un matx contra Karl Mayet (+12 −5 =1).

## Notes i referències

* ↑ Nota biogràfica de Wilhelm Hanstein a ChessGames.com (anglès) [Consulta: 3 juliol 2010] (anglès)
* ↑ Referència a les Plèiades de Berlín Arxivat 2008-05-09 a Wayback Machine. a logicalchess.com (anglès)
* 1 2 La notació (+x -y =z) vol dir que el jugador va guanyar x partides, en va perdre y, i va fer taules en z.

## Enllaços externs

* Estimació Elo de Wilhelm Hanstein a «chessmetrics.com». [Consulta: 3 juliol 2010]. (anglès)
# Harold Lane

Harold Lane (Edimburg, 16 de març de 1895 - Kensington, 24 de juny de 1972) fou un remer escocès que va competir durant la dècada de 1920.
Lane era membre de l'equip del vuit amb timoner del Thames Rowing Club que guanyà la Grand Challenge Cup de la Henley Royal Regatta de 1928 i que. poc després va representar el Regne Unit als Jocs Olímpics d'Amsterdam. En la prova del vuit amb timoner del programa de rem guanyà la medalla de plata.

## Referències

* ↑ «Harold Lane Olympic Results». sports-reference.com. Arxivat de l'original el 17 d’abril 2020. [Consulta: 7 desembre 2018].
# Harold Little

Harold Little (London, 27 de juliol de 1893 - valor desconegut, 1958) fou un remer canadenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la prova del vuit amb timoner del programa de rem.

## Referències

* ↑ «Harold Little Olympic Results». sports-reference.com. Arxivat de l'original el 2012-11-11. [Consulta: 27 març 2018].
# Harold Muller

Harold Muller (Dunsmuir, 12 de juny de 1901 - Berkeley, 17 de maig de 1962) va ser un atleta, especialista en el salt d'alçada, i jugador i entrenador de futbol americà estatunidenc que va competir en els anys posteriors a la Primera Guerra Mundial.
Muller estudià primer a la San Diego High School i posteriorment a la Universitat de Califòrnia a Berkeley, on destacà com a jugador de futbol americà en la posició de línia defensiu exterior, i atleta. El 1920 va prendre part en els Jocs Olímpics d'Anvers, on va guanyar la medalla de plata en la prova del salt d'alçada del programa d'atletisme.
Entre 1923 i 1925 va fer de segon entrenador de futbol americà i el 1926 fitxà pels Los Angeles Buccaneers, amb qui fou jugador-entrenador durant una temporada. Posteriorment Muller exercí de cirurgià ortopèdic. Durant la Segona Guerra Mundial va servir a l'Army Medical School de l' Exèrcit amb el rang de major, i el 1956 va ser el metge en cap de l'equip Olímpic dels Estats Units.

## Millors marques

* salt de llargada. 7,22 m (1922)
* salt d'alçada. 1,93m (1921)

## Referències

* ↑ http://www.la84foundation.org/SportsLibrary/CFHSN/CFHSNv09/CFHSNv09n3i.pdf Arxivat 2012-06-12 a Wayback Machine.
* 1 2 «Archived copy». Arxivat de l'original el 2009-10-02. [Consulta: 26 maig 2009].
* 1 2 3 «Harold Muller Olympic Results». sports-reference.com. Arxivat de l'original el 14 de desembre 2012. [Consulta: 13 desembre 2018].
* ↑ Harold Muller a trackfield.brinkster.net
# Harold Smith

Harold Smith (Ontario, 19 de febrer de 1909 - La Jolla, 5 de març de 1958) fou un saltador estatunidenc que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on fou quart en la competició de trampolí de 3 metres del programa de salts. Quatre anys més tard, als Jocs de Los Angeles, va disputar dues proves del programa de salts. En la de palanca de 10 metres guanyà la medalla d'or i en la de trampolí de 3 metres guanyà la de plata.
En el seu palmarès també destaca el campionat de trampolí d'1 metre de l'AAU de 1928 i 1930 i el de 3 metres de 1930 i 1931. En finalitzar els Jocs de 1932 es dedicà professionalment als espectacles aquàtics i fou entrenador de salts del New York Athletic Club i la Universitat Yale. Entrenà l'equip alemany de salts dels Jocs de Berlín de 1936. Durant la Segona Guerra Mundial serví com a capità a la U.S. Navy i posteriorment treballà com a gerent de piscines en hotels de luxe de Palm Springs i Santa Barbara.

## Referències

* 1 2 3 «Harold Smith Olympic Results». sports-reference.com. Arxivat de l'original el 4 de juny 2009. [Consulta: 4 desembre 2018].
# Okushiri (Okushiri)

Okushiri (奥尻町, Okushiri-chō) és una vila i municipi insular de la subprefectura de Hiyama, a Hokkaido, Japó. La vila d'Okushiri ocupa tota l'l'illa del mateix nom i és el municipi menys poblat de la subprefectura de Hiyama, a més de ser l'únic de caràcter insular i un dels només quatre d'aquestes característiques de tot Hokkaido. Tot el municipi constitueix el parc natural prefectural de Hiyama.

## Geografia

El municipi d'Okushiri abasta tota l'illa d'Okushiri, localitzada a la mar del Japó, al sud de Hokkaido i a l'oest de la subprefectura de Hiyama, sent l'únic municipi insular d'aquesta i un dels quatre que existeixen a tot Hokkaido. Per la seua condició insular, la vila d'Okushiri no limita amb cap altre municipi.

## Història

El 12 de juliol de 1993 va tindre lloc un fort terratrèmol de 7,8 graus a la mar del Japó que provocà un fort tsunami. 198 vilatans van morir com a resultat del tsunami.

### Cronologia

* 1906: Es funda el poble d'Okushiri.
* 1966: Okushiri esdevé vila.
* 1993: Té lloc el terràtremol i tsunami a la mar del Japó.

## Transport
### Carretera

El municipi no compta amb carreteres nacionals, però si amb dues vies prefecturals amb el recorregut íntegrament dins de l'illa.
* Prefectural 39
* Prefectural 1158
L'illa no està unida a Hokkaido per cap pont ni carretera.

#### Bus

A la vila existeix un servei d'autobus municipal, així com també un autobus turístic.

### Marítim

Existeix una petita terminal per a transbordadors a la qual només arriba una ruta operada per la companyia Heart Land Ferry que ix des del port de Setana i el d'Esashi. La ruta només està activa a l'estiu. El 2018 es va anunciar que l'empresa cancel·laria els seus serveis des del port de Setana.

## Agermanaments

* Awaji, prefectura de Hyogo, Japó.

## Referències

* ↑ https://map.yahoo.co.jp/address?ac=01367
* ↑ http://www.hiyama.pref.hokkaido.lg.jp/gyosei/machi/index.htm
* ↑ «ハートランド奥尻-せたな航路休止へ ホテル閉館見通しで». 北海道新聞, 22-01-2019. [Consulta: 27 abril 2019].
* ↑ «「せたな－奥尻島航路」運航休止のお知らせ» (PDF). ハートランドフェリー, 13-02-2019. [Consulta: 27 abril 2019].
* ↑ «道外の市町村のリンク集 - 奥尻町». www.town.okushiri.lg.jp.